ai4bharat/Pralekha huggingface dataset:
புவி அறிவியல் அமைச்சகம்
கடல் நீரை எலக்ட்ரோலைட்டாகப் பயன்படுத்தும் இந்தியாவின் முதல் உப்பு நீர் எல்.இ.டி. விளக்கை சென்னையில் அறிமுகப்படுத்தினார் மத்திய அமைச்சர் டாக்டர் ஜிதேந்திர சிங்
எல்.இ.டி விளக்குகளை இயக்குவதற்காக பிரத்தியேகமாக வடிவமைக்கப்பட்ட மின்முனைகளுக்கு இடையே கடல் நீரை எலக்ட்ரோலைட்டாகப் பயன்படுத்தும் இந்தியாவின் முதல் உப்பு நீர் விளக்கை மத்திய அறிவியல் மற்றும் தொழில்நுட்பம், புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜித்தேந்திர சிங் சென்னையில் இன்று அறிமுகப்படுத்தினார்.
கடல்சார் ஆராய்ச்சிக்காக சென்னையில் உள்ள தேசிய பெருங்கடல் தொழில்நுட்பக் கழகத்தால் இயக்கப்பட்டு, பயன்படுத்தப்படும் சாகர் அன்வேஷிகா என்ற கடல்சார் ஆராய்ச்சி கப்பலை நேரில் சென்று பார்த்த அவர் “ரோஷினி” என்று பெயரிடப்பட்ட இந்த விளக்கை அறிமுகப்படுத்தினார். இந்த உப்பு நீர் விளக்கு, ஏழைகளுக்கும், எளியவர்களுக்கும், குறிப்பாக இந்தியாவின் 7500 கிலோமீட்டர் கடற்கரை பகுதிகளில் வசிக்கும் மீனவ சமூகத்தினருக்கு “எளிதான வாழ்வை” ஏற்படுத்தும் என்று அமைச்சர் கூறினார்.
நாடு முழுவதும் எல்.இ.டி விளக்குகளை விநியோகிப்பதற்காக கடந்த 2015-ஆம் ஆண்டு அறிமுகப்படுத்தப்பட்ட பிரதமர் திரு நரேந்திர மோடியின் உஜாலா திட்டத்திற்கும் இந்த விளக்கு உத்வேகம் அளிக்கும் என்றார் அவர். எரிசக்தி பாதுகாப்பு, எரிசக்தி அணுகல் மற்றும் தேசிய பொருளாதாரத்தின் கரியமில தடங்களைக் குறைப்பதற்காக எரிசக்தி அமைச்சகத்தின் சூரியசக்தி ஆய்வு விளக்குகள் போன்ற திட்டங்களுடன் ரோஷினி விளக்குகளும் துடிப்பான புதுப்பிக்கப்பட்ட எரிசக்தி திட்டத்திற்கான உந்து சக்தியாக விளங்கும் என்று அவர் நம்பிக்கை தெரிவித்தார்.
இந்த விளக்கு கடல் தண்ணீரில் மட்டுமல்லாமல் எந்த ஒரு உப்பு தண்ணீர் அல்லது உப்பு கலந்த சாதாரண தண்ணீரிலும் இயங்கும் என்பதால் குறைந்த செலவு மற்றும் எளிதாக இயக்கக்கூடிய வகையில் கடல் தண்ணீர் இல்லாத இடங்களிலும் பயன்படுத்தக் கூடிய வகையில் இந்தத் தொழில்நுட்பம் அமைந்துள்ளதை டாக்டர் ஜிதேந்திர சிங் சுட்டிக்காட்டினார். ரோஷினி விளக்கைக் கண்டுபிடித்த தேசிய பெருங்கடல் தொழில்நுட்பக் கழகத்தின் குழுவினரைப் பாராட்டிய அமைச்சர், கிராமப்புற மற்றும் தொலைதூர பகுதிகளிலும், பேரிடர் காலங்களிலும் உதவும் வகையில் இதன் தொழில்நுட்பத்தை தொழில்துறையினருக்கு வழங்குமாறு யோசனை தெரிவித்தார்.
இதைத்தொடர்ந்து மத்திய புவி அறிவியல் அமைச்சகத்தின் செயலாளர் டாக்டர் எம் ரவிச்சந்திரனுடன் ஆய்வுக் கூடங்களை அமைச்சர் நேரில் சென்று பார்த்தார். இல்லந்தோறும் மூவர்ண கொடியேற்றும் இயக்கத்தை நீட்டித்து, கப்பல்தோறும் மூவர்ணக் கொடி என்ற முயற்சியில் அமைச்சர் டாக்டர் ஜிதேந்திர சிங், கப்பலில் தேசிய கொடியை ஏற்றி வைத்தார். கப்பலில், தேசிய பெருங்கடல் தொழில்நுட்பக் கழகத்தின் மூத்த விஞ்ஞானிகளை சந்தித்து இந்தியாவின் ஆழ்கடல் இயக்கத்தின் நிலவரம் குறித்து கேட்டறிந்தார்.
இது தவிர, இந்தக் கழகம் உருவாக்கி, லட்சத்தீவுகளில் வெற்றிகரமாக செயல்படுத்தப்பட்ட குறைந்த வெப்ப நிலையில் கடல் நீரை குடிநீராக்கும் தொழில்நுட்பத்தையும் அமைச்சர் ஆய்வு செய்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://www.pib.gov.in/PressReleasePage.aspx?PRID=1851483
மத்திய அமைச்சரவை
தில்லி கண்டோன்மெண்ட் பகுதியில் கந்தர் லைன்ஸில் 4 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 4 ஏக்கர் நிலத்தை கேந்திரிய வித்யாலய சங்கதத்திற்கு குத்தகை முறையில் அளிக்க மத்திய அமைச்சரவை ஒப்புதல்.
தில்லி கண்டோன்மெண்ட் பகுதியில் கந்தர் லைன்ஸில் 4 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 4 ஏக்கர் நிலத்தை நிரந்தரமாங்க கேந்திரிய வித்யாலய சங்கதத்திற்கு அளிக்க பிரதமர் திரு. மத்திய அமைச்சரவை ஒப்புதல் அளித்துள்ளது. இதற்கு வருடத்திற்கு ரூ. 1/- வாடகையாக வசூலிக்கப்படும்.
பின்னணி:
1994 ஆம் ஆண்டு நிறுவப்பட்டதிலிருந்து தில்லி கண்டோன்மெண்ட் கேந்திரிய வித்யாலயா எண்: 4 தில்லி கண்டோன்மெண்ட்டில் உள்ள சர்வே எண்: 14 உள்ள தற்காலிக கட்டிடத்தில் இயங்கிவருகிறது. தற்போது இந்த பள்ளியில் 956 மாணவர்கள் பயின்று வருகின்றனர். சேவையில் உள்ள பாதுகாப்புத் துறை பணியாளர்கள், முன்னாள் வீரர்கள் குடும்பத்தினர் மற்றும் தில்லி கண்டோன்மெண்ட் மற்றும் அதன் சுற்றுப்புறத்தில் உள்ள குடிமக்களின் குழந்தைகள் பயின்று வரும் இந்த பள்ளிக்கு சொந்த கட்டிட வசதி அமைந்தால் தேவையான அனைத்து உள்கட்டமைப்புகளையும் அமைத்து மேலும் தரமான கல்வியை அளிக்க முடியும்.
பிரதமர் அலுவலகம்
நாடு முழுவதும் பல்வேறு பண்டிகைகளைக் கொண்டாடும் மக்களுக்கு பிரதமரின் வாழ்த்துக்கள்
நாடு முழுவதும் பல்வேறு பண்டிகைகளை கொண்டாடும் மக்களுக்கு பிரதமர் திரு. நரேந்திர மோடி தனது வாழ்த்துக்களைத் தெரிவித்துள்ளார்.
“ஒவ்வொருவருக்கும் மகிழ்ச்சியான மகர சங்கராந்தி!
பொங்கல் நல்வாழ்த்துக்கள்!
மஹ் பிஹு சிறப்பு விழாவுக்கு வாழ்த்துக்கள்
மகிழ்ச்சியான உத்தராயன்.
வரும் காலத்தில் முன்னேற்றத்தின் புதிய உச்சத்தை எட்டிட உங்கள் அனைவருக்கும் வாழ்த்துக்கள்” என பிரதமர் தெரிவித்துள்ளார்.
பாதுகாப்பு அமைச்சகம்
இரண்டு நாள் மும்பை பயணத்தை நிறைவு செய்தார் ராணுவத் தளபதி
ராணுவத் தளபதி ஜெனரல் எம்.எம். நரவானே, தனது இரண்டு நாள் மும்பைப் பயணத்தை நிறைவு செய்தார். மும்பையில் உள்ள தரைப்படை மற்றும் கடற்படை மையங்களை அவர் பார்வையிட்டார். மும்பையில் உள்ள மேற்குக் கடற்படைக் கட்டுப்பாட்டு மையத்தின் தலைமையகத்துக்கு ராணுவத் தளபதி ஜெனரல் எம்.எம். நரவானே நேற்று சென்றார். அங்கு அவருக்கு அணிவகுப்பு மரியாதை அளிக்கப்பட்டது. மேற்குக் கடற்படைக் கட்டுப்பாட்டு மையத்தின் தலைவர் வைஸ் அட்மிரல் ஆர். ஹரிகுமாரை அவர் சந்தித்துப் பேசினார். சீக்கியக் காலாட்படை இணைந்துள்ள போர்க்கப்பல் ஐஎன்எஸ் தெக்-ஐயும் ராணுவத்தளபதி பார்வையிட்டார். அன்று மாலை, மகாராஷ்டிர ஆளுநர் திரு. பகத்சிங் கோஷயாரியை சந்தித்து மகாராஷ்டிராவில் உள்ள முன்னாள் ராணுவத்தினர் நலன் குறித்துப் பேசினார். அதன் பின்பு, பாதுகாப்புப் படைகளுக்கு நவீன ஆயுதங்களை விநியோகிக்கும் தொழில் நிறுவனங்களின் பிரதிநிதிகளுடன் கலந்துரையாடினார்.
மகாராஷ்டிரா, குஜராத், மற்றும் கோவாவில் உள்ள ராணுவப் பிரிவுகளின் தலைமையகம் மும்பையில் உள்ளது. இங்கு இன்று சென்ற ராணுவத் தளபதியிடம், தலைமையகத்தின் செயல்பாடுகள் குறித்து அதன் தலைமை அதிகாரி லெப்டினன்ட் ஜெனரல் எஸ்.கே. பிரஷார் விளக்கினார். கொவிட் தொற்று நேரத்தில் செய்த மனிதாபிமான உதவிகள், இந்த் ஆண்டு நடைபெற்ற வெள்ள மீட்புப் பணிகள் ஆகியவை குறித்து ராணுவத் தளபதிக்கு விளக்கப்பட்டது. ராணுவ வீரர்கள் மற்றும் அவர்களது குடும்பத்தினரின் வாழ்க்கைத் தரத்தை மேம்படுத்த, மேற்கொள்ளப்பட்ட பல்வேறு நலத்திட்டங்கள், நடவடிக்கைககைளை ராணுவத் தளபதி பாராட்டினார்.
-----
(Visitor Counter : 147
மத்திய அமைச்சரவை
பொதுத்துறையில் உள்ள மருந்து தயாரிப்பு நிறுவனங்கள் தொடர்பாக 28.12.2016-ல் மேற்கொள்ளப்பட்ட அமைச்சரவை முடிவின் அமலாக்கத்தில் மாற்றம் செய்வதற்கு மத்திய அமைச்சரவை ஒப்புதல் அளித்துள்ளது
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவையில் கீழ்க்காணும் முடிவுகளுக்கு ஒப்புதல் வழங்கப்பட்டது.
- பொதுத்துறை நிறுவனங்களின் நிலத்தை அரசு முகமைகளுக்கு விற்பதற்கு ஏற்கெனவே 28.12.2016ல் மேற்கொள்ளப்பட்ட முடிவில் திருத்தம் செய்து 14.06.2018ல் மாற்றியமைக்கப்பட்ட பொதுத்துறை நிறுவன விதிமுறைகளின்படி நிலம் விற்பனைக்கு அனுமதி வழங்கப்பட்டது.
- ஊழியர்களுக்கு வழங்க வேண்டிய தொகையை வழங்குவதற்கு ரூ.330.35 கோடி அளவுக்கு  பட்ஜெட் ஆதரவு கடன் வழங்கப்படும். அதன் விவரம் வருமாறு:
ஏ. ஐடிபிஎல் - ரூ. 6.50 கோடி
பி. ஆர்டிபில் – ரூ.43.70 கோடி
சி. எச்ஏஎல் – ரூ.280.15 கோடி
- சொத்துக்கள் விற்பனை, நிலுவைக் கடன்களைத் திருப்புதல் உள்ளிட்டவைக்கு நான்கு பொதுத்துறை நிறுவனங்களை மூடுதல் / பங்குகள் விற்பனை குறித்த முடிவுகளை எடுப்பதற்கு அமைச்சர்கள் குழு அமைத்தல்
முடிவின் தாக்கம்:
ஐடிபிஎல், ஆர்டிபிஎல், எச்ஏஎல் ஆகிய பொதுத்துறை நிறுவனங்களில் பணியாற்றும் ஆயிரத்திற்கும் அதிகமான ஊழியர்களின் சிரமத்தை குறைக்க உதவும்.
அமைச்சர்கள் குழு அமைத்திருப்பது, 28.12.2016 அன்று எடுக்கப்பட்ட மத்திய அமைச்சரவை முடிவின்படி ஐடிபிஎல், ஆர்டிபில் ஆகியவற்றை மூடுதல், எச்ஏஎல், டிசிபிஎல் ஆகியவற்றின் பங்குகள் விற்பனை அமலாக்கத்தை விரைந்து செயல்படுத்த உதவும்.
அறிவியல் மற்றும் தொழில்நுட்பத்துறை
கரிமச் சேர்மானத்தலான மீத்திறன் மின்தேக்கிகளுக்கான  நீடித்த செயல்பாடுள்ள ஒரு பொருள், குறைந்த செலவிலான அதிகரித்துக் கொள்ளக் கூடிய மின் சேமிப்புத் திறனை வழங்கும்
மத்திய அரசின் அறிவியல் தொழில்நுட்பத்துறையின் கீழ் செயல்படும், மொஹாலியில் உள்ள மீநுண் அறிவியல் தொழில்நுட்பக் கல்வி நிலையத்தின்  விஞ்ஞானிகள், கரிமச் சேர்மானத்தலான மீத்திறன் மின்தேக்கிகளில்  பயன்படுத்தக் கூடிய நீடித்த செயல்பாடுள்ள ஒரு பொருளை உருவாக்கியுள்ளனர். மின்னணு மின்னேற்றப் பரிமாற்றம் மூலமாக மின்சாரத்தை சேமிப்பதில் இது முக்கிய பங்கு வகிக்கும். பேட்டரிகளுக்கு மாற்றாக, மின்சாரத்தை சேமிக்கும் சாதனங்களை, திறனை அதிகரித்துக் கொள்ளும் வாய்ப்புடன், குறைந்த செலவில் உருவாக்க இது உதவிகரமாக இருக்கும்.
டாக்டர் ராமேந்திர சுந்தர் தேவ் மற்றும் ஐ.என்.எஸ்.டி.யின் அவரது குழுவினர் சூடோகெப்பாசிட்டர்களின் திறனை மேம்படுத்த உதவக் கூடிய புதிய செயற்கை உத்தியிலான சூத்திரம் ஒன்றை உருவாக்கியுள்ளனர். மீத்திறன் மின்தேக்கிகள் என்பவை மின்னணுப் பரிமாற்றம் மூலமாக மின்சக்தியை சேமிக்க உதவக் கூடியவை.
அவர்கள் உருவாக்கியுள்ள புதுமையான அணுகுமுறையும், மூலக்கூறு அளவிலான செயல்பாட்டு அமைப்பும், சூடோ கெப்பாசிட்டர்களின் குறைந்த ஸ்திரத்தன்மை மற்றும் குறைந்த அளவிலான மின் சேமிப்புப் பிரச்சினைகளுக்குத் தீர்வு ஏற்படுத்தி, அதன் செயல்பாட்டை மேம்படுத்தக் கூடியதாக இருக்கும். ஆர்கானிக் சூடோ கெப்பாசிட்டர்கள் துறையில் எதிர்கால ஆராய்ச்சியை ஊக்குவிப்பதாக இது அமையும் என்றும், மின்தேவையில் சுயசார்பு நிலையை உறுதிப்படுத்துவதில் செம்மையான செயல் திட்டத்தை அளிப்பதாக இருக்கும் என்றும் விஞ்ஞானிகள் கூறியுள்ளனர்.
[வெளியீடு: Journal of Material Chemistry A, 2020, DOI: 10.1039/d0ta02477e .
மேலும் விவரங்களுக்கான தொடர்புக்கு - டாக்டர் ராமேந்திர சுந்தர் தேவ், இமெயில்: rsdey@inst.ac.in]
பிரதமர் அலுவலகம்
ஆசிய விளையாட்டுப் போட்டியில் நீளம் தாண்டுதலில் வெள்ளிப் பதக்கம் வென்ற ஆன்சி சோஜன் எடப்பள்ளிக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டிகளில் நீளம் தாண்டுதலில் வெள்ளிப் பதக்கம் வென்ற ஆன்சி சோஜன் எடப்பள்ளிக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் தளத்தில் பிரதமர் பதிவிட்டுள்ளதாவது:
"ஆசிய விளையாட்டுப் போட்டிகளில் நீளம் தாண்டுதலில் மற்றொரு வெள்ளிப் பதக்கம். ஆன்ஸி சோஜன் எடப்பள்ளியின் வெற்றிக்கு வாழ்த்துகள். இனிவரும் முயற்சிகளுக்கும் எனது வாழ்த்துகள்."
விண்வெளித்துறை
விண்வெளி அறிவியல், தொழில்நுட்பம் மற்றும் ஆராய்ச்சியில் விக்ரம் சாராபாய் இதழியல் விருதினை இஸ்ரோ அறிவித்துள்ளது
இந்திய விண்வெளித் திட்டத்தின் தந்தை டாக்டர் விக்ரம் சாராபாய் நூற்றாண்டு விழாவின் ஒரு பகுதியாக இதழியலில் இரண்டு வகைமையிலான விருதுகளை இஸ்ரோ நிறுவியுள்ளது.
அச்சு ஊடகத்தில் செய்தியாளராக அல்லது சுதந்திர செய்தியாளராக இருப்போரின் கட்டுரைகள் அல்லது வெற்றிச் செய்திகள் அடிப்படையில் விருதுகள் வழங்கப்படும். இந்தி, ஆங்கிலம் அல்லது மாநில மொழிகளில், இந்தியாவிலிருந்து வெளிவரும் பிரபலமான இதழ்கள், அறிவியல் இதழ்கள் அல்லது சஞ்சிகைகளில் 2019-லிருந்து 2020 வரை வெளியான படைப்புகளிலிருந்து தெரிவு செய்யப்படும்.
முதல் வகையில் இரண்டு பேருக்கு தலா ரூ.5 லட்சம் பரிசுத் தொகையும், பதக்கமும், பாராட்டுப் பத்திரமும் வழங்கப்படும்.
இரண்டாவது வகையில் ரூ.3 லட்சம், ரூ.2 லட்சம், ரூ.1 லட்சம் என மூன்று ரொக்கப்பரிசுகளும், பாராட்டுப் பத்திரங்களும் வழங்கப்படும்.
தெரிவு செய்யப்பட்டவர்களின் விவரம், ஆகஸ்ட் 1, 2020-ல் அறிவிக்கப்படும் என இஸ்ரோ தெரிவித்துள்ளது. மேலும் விவரங்களை https://www.isro.gov.in என்ற இணையதளத்தில் காணலாம்.
தொலைதொடர்பு மற்றும் தகவல் தொழில்நுட்ப அமைச்சகம்
செயற்கை நுண்ணறிவு புரட்சி தொடர்ந்து வளர்ச்சி அடையும், இத்துறையில் உலகில் அடுத்து 10 ஆண்டுகளில் இந்தியா முக்கிய கேந்திரமாக விளங்கும்: திரு தேவ்சிங் சவுகான்
தகவல் மற்றும் ஒலிபரப்புத்துறை மாநாட்டின் இரண்டாவது நாளான நேற்று மத்திய தகவல் தொடர்புத்துறை இணையமைச்சர் திரு தேவ்சிங் சவுகான் கலந்துகொண்டார். ஸ்விட்சர்லாந்து நாட்டின் ஜெனிவாவில் சர்வதேச தகவல் தொடர்புத்துறை யூனியன் இம்மாநாட்டிற்கு ஏற்பாடு செய்துள்ளது. அப்போது பேசிய அவர், தகவல் தொடர்புத்துறை கட்டமைப்பின் வளர்ச்சியாக இந்தியாவில் 6 லட்சம் கிராமங்கள் கண்ணாடி இழை கேபிள்கள் வழியாக இணைக்கப்பட்டு வருவதாக கூறினார்.
பொருளாதாரத்தில் விரைவாக வளர்ச்சியடைந்து வரும் நாடாக இந்திய திகழ்கிறது என்று கூறிய அவர், செயற்கை நுண்ணறிவில் பெரும் புரட்சி ஏற்பட்டுள்ளதாக தெரிவித்தார்.
செயற்கை நுண்ணறிவு புரட்சி தொடர்ந்து வளர்ச்சிய அடையும், இத்துறையில் உலகில் அடுத்து 10 ஆண்டுகளில் இந்தியா முக்கிய கேந்திரமாக விளங்கும் என்று அவர் நம்பிக்கை தெரிவித்தார்.
இம்மாநாட்டிற்கு இடையே ஜப்பான் நாட்டு தகவல் தொடர்புத்துறை அமைச்சருடன் இரு தரப்பு பேச்சுகள் நடைபெற்றது. அப்போது இந்தியாவின் தொலைத்தொடர்புத் துறையின் முன்னெடுப்பில் ஜப்பான் நிறுவனங்கள் பங்கேற்க வேண்டும் என்று அமைச்சர் திரு தேவ்சிங் சவுகான் வலியுறுத்தினார்.
உலகின் தகவல் தொடர்புத்துறையின் கட்டமைப்பில் முக்கிய பங்கு வகிக்கும் நாடுகளில் ஒன்றாக இந்தியா திகழ்கிறது என்று அவர் தெரிவித்தார். இத்துறையின் வளர்ச்சிக்காக கடந்த ஆண்டு இந்திய அரசு பல்வேறு சீர்த்திருத்தங்களை அறிவித்ததாக அவர் கூறினார்.
ஈரான் நாட்டின் தகவல் தொடர்புத்துறை அமைச்சர் திரு இசா ஜரபோருடன் இருதரப்பு பேச்சு நடத்திய அமைச்சர் திரு தேவ்சிங் சவுகான், கோவின் இணையதளம் குறித்த தகவல்களை பகிர்ந்து கொள்ள இந்தியா எப்போதும் தயாராக இருப்பதாக குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1830362
சுகாதாரம் மற்றும் குடும்ப நலத்துறை அமைச்சகம்
29 கோடியைக் கடந்தது இந்தியாவின் மொத்த கொவிட் தடுப்பூசி எண்ணிக்கை
மற்றொரு குறிப்பிடத்தக்க வளர்ச்சியாக இந்தியாவில் செலுத்தப்பட்டுள்ள கொவிட் தடுப்பூசிகளின் எண்ணிக்கை நேற்று 29 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 39,49,630 முகாம்களில் 29,46,39,511 தடுப்பூசிகள் போடப்பட்டுள்ளன. கடந்த 24 மணி நேரத்தில் 54,24,374 தடுப்பூசி டோஸ்கள் செலுத்தப்பட்டன.
கடந்த 24 மணி நேரத்தில் 50,848 பேர் பாதிக்கப்பட்டுள்ளனர். இதையடுத்து, 16-வது நாளாக அன்றாட புதிய பாதிப்புகள் 1 லட்சத்திற்கும் கீழ் பதிவாகியுள்ளது.
நம் நாட்டில் கொவிட் தொற்றுக்கு சிகிச்சைப் பெறுவோரின் எண்ணிக்கை 82 நாட்களுக்குப் பிறகு 6,43,194 ஆகக் குறைந்துள்ளது. இது, நாட்டின் மொத்த பாதிப்பில் வெறும் 2.14 சதவீதமாகும்.
சிகிச்சைப் பெறுவோரின் எண்ணிக்கையில் கடந்த 24 மணி நேரத்தில் 19,327 சரிந்துள்ளது.
தொடர்ந்து 41-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 68,817 பேர் குணமடைந்து வீடு திரும்பியுள்ளார்கள்.
கடந்த 24 மணி நேரத்தில் புதிதாகத் தொற்றுக்கு ஆளானவர்களை விடக் கூடுதலாக 17,969 பேர் குணமடைந்தனர்.
இதுவரை மொத்தம் 2,89,94,855 பேர் கொவிட்-19 தொற்றிலிருந்து குணமடைந்துள்ளனர். இதன்படி குணமடைந்தவர்களின் விழுக்காடு 96.56 சதவீதமாக அதிகரித்துள்ளது.
கடந்த 24 மணி நேரத்தில் 19,01,056 பரிசோதனைகளும், இந்தியாவில் இதுவரை மொத்தம் 39,59,73,198 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 3.12 சதவீதமாகவும், தினசரி தொற்று உறுதி வீதம் 2.67 சதவீதமாகவும் பதிவாகியுள்ளது. தொடர்ந்து 16 நாட்களாக இந்த எண்ணிக்கை 5 சதவீதத்திற்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729604
சுரங்கங்கள் அமைச்சகம்
நால்கோ நமஸ்யா கைப்பேசி செயலி: சிறு, குறு, நடுத்தர தொழில் நிறுவனங்களுக்கு ஆதரவளிக்கும் புதுமையான தளம்
சுரங்கங்கள் அமைச்சகத்தின் கீழ் செயல்படும் நவரத்னா பொதுத்துறை நிறுவனமான நேஷ்னல் அலுமினியம் கம்பெனி லிமிடெட் , ‘நால்கோ சிறு, குறு, நடுத்தர தொழில் நிறுவனங்களுக்கான யோகாயோக் செயலி’  எனும் நவீன மற்றும் புதுமையான இருமொழி செயலியை உருவாக்கியிருப்பதன் மூலம் சிறு, குறு, நடுத்தர தொழில் நிறுவனங்களுக்கு அதிகாரமளிப்பதில் முக்கிய பங்கு வகித்து வருகிறது.
நிறுவனத்துடன் வணிகத்தில் ஈடுபட்டுள்ள சிறு மற்றும் குறு நிறுவனங்களின் நலனுக்காக இந்த செயலி உருவாக்கப்பட்டுள்ளது.
சிறு மற்றும் குறு நிறுவன சமுதாயத்தை சென்றடைவதற்கும், நாட்டின் சுரங்கம் மற்றும் கனிமங்கள் சூழலியலின் மேம்பாட்டிற்கும் நால்கோ எடுத்து வரும் முயற்சிகளை மத்திய சுரங்கங்கள், நிலக்கரி மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி பாராட்டினார்.
சிறு மற்றும் குறு நிறுவனங்களின் வளர்ச்சிக்காக நிறுவனம் எடுத்துவரும் முயற்சிகளை எடுத்துரைப்பதற்கான தளமாக நமஸ்யா கைப்பேசி செயலி விளங்குகிறது. விற்பனையாளர் பதிவு செயல்முறை, விநியோகிக்க கூடிய பொருட்களின் விவரங்கள், விற்பனையாளர் மேம்பாடு மற்றும் நால்கோவின் பயிற்சி திட்டங்கள் குறித்த விவரங்களை இந்த செயலி வழங்குகிறது.
பொறுப்புடன் செயல்படும் பெருநிறுவனமாகவும், இந்தியாவின் முன்னணி அலுமினிய உற்பத்தியாளர் மற்றும் ஏற்றுமதியாளராக விளங்கும் இந்நிறுவனம், குறிப்பாக கனிமம் மற்றும் உலோக தொழிலில் இயங்கும் சிறு மற்றும் குறு நிறுவனங்கள் வர்த்தகம் செய்வதை எளிதாக்குவதற்காக பல்வேறு நடவடிக்கைகளை எடுத்து வருகிறது.
சூழலியலில் மேம்பாடு மற்றும் நீடித்த வளர்ச்சியை அதிகரிப்பதும் இதன் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752558
சிறப்பு சேவைகள் மற்றும் கட்டுரைகள்
அஞ்சல் குறை தீர்க்கும் நாள்
அஞ்சல்துறையின் வடகோட்ட முதுநிலை கண்காணிப்பாளரால் 23.12.2022  அன்று பிற்பகல் 3.00 மணிக்கு அஞ்சல் குறை தீர்க்கும் நாள் புது எண்:5 பழைய எண்:3, நான்காவது மாடி, எத்திராஜ் சாலை, எழும்பூர், சென்னை 600 008 உள்ள அவரது அலுவலகத்தில் நடத்தப்பட உள்ளது. சென்னை வட கோட்டத்திற்கு உட்பட்ட அஞ்சல் துறை சேவை சம்பந்தமான தங்களது குறைகளைக் கடிதம் மூலமாகவோ அல்லது மின்னஞ்சல் dochennainorth.tn@indiapost.gov.in மூலமாகவோ 20.12.2022 மாலை 5.00 மணிக்குள் இவ்வலுவலகத்துக்கு வந்து சேரும் வண்ணம் அனுப்புமாறு கேட்டுக் கொள்ளப்படுகிறார்கள்.
---
(Visitor Counter : 54
பிரதமர் அலுவலகம்
காங்லா நோங்போக் தாங்  திறக்கப்பட்டதை அடுத்து மணிப்பூர் மக்களுக்கு பிரதமர் வாழ்த்து
மணிப்பூரில் காங்லா நோங்போக் தாங்  திறக்கப்பட்டதற்காக மணிப்பூர் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
மணிப்பூர் முதல்வர் திரு என் பிரேன் சிங்கின் ட்வீட்டுக்கு பதிலளிக்கும் விதமாக பிரதமர் தனது ட்விட்டர் பதிவில் தெரிவித்திருப்பதாவது;
"வாழ்த்துக்கள் மணிப்பூர்! மாநிலம் முழுவதும் அமைதி, வளம் மற்றும் மகிழ்ச்சி அதிகரிக்கட்டும்."
பொருளாதார விவகாரங்களுக்கான மத்திய அமைச்சரவைக் குழு
விவசாயிகளின் நலன் நாடும் மத்திய அரசு
2019-20 பருவத்தின் அனைத்துக் குறுவை சாகுபடி பயிர்களுக்கும் குறைந்தபட்ச ஆதரவு விலையை உயர்த்த மத்திய அமைச்சரவை ஒப்புதல்
விவசாயிகளின் வருவாயை அதிகரிக்கும் முக்கிய நடவடிக்கையாக 2019-20 பருவத்தின் அனைத்துக் குறுவை சாகுபடி பயிர்களுக்கும் குறைந்தபட்ச ஆதரவு விலையை உயர்த்த பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது.
விவசாயிகளுக்குக் கட்டுப்படியாகும் விலையை உறுதி செய்வது, முதலீடு மற்றும் உற்பத்தியை அதிகரிக்க வழி வகுக்கும்.
நெல்லுக்கான குறைந்தபட்ச ஆதரவு விலை குவிண்டாலுக்கு ரூ.65-ம், சோளத்திற்கான குறைந்தபட்ச ஆதரவு விலை குவிண்டாலுக்கு ரூ.120-ம், கேழ்வரகுக்கான குறைந்தபட்ச ஆதரவு விலை குவிண்டாலுக்கு ரூ.253-ம் உயர்த்தப்பட்டுள்ளது.
இதையடுத்து மோட்டா ரக நெல்லின் விலை, குவிண்டாலுக்கு ரூ.1,815 ஆகவும், சன்ன ரக நெல்லின் விலை குவிண்டாலுக்கு ரூ.1835 ஆகவும் இருக்கும்.
வீரிய சோளம் விலை குவிண்டாலுக்கு ரூ.2550-ஆகவும், மால்தண்டி சோளத்தின் விலை குவிண்டாலுக்கு ரூ.2570-ஆகவும் இருக்கும்.
ராகியின் விலை குவிண்டாலுக்கு ரூ.3,150 ஆக உயரும்.
துவரம் பருப்பின் குறைந்தபட்ச ஆதரவு விலை ரூ.125 உயர்த்தப்பட்டு ஒரு குவிண்டாலின் விலை ரூ.5,800 ஆக இருக்கும்.
பாசிப்பயறின் குறைந்தபட்ச ஆதரவு விலை ரூ.75 உயர்த்தப்பட்டு ஒரு குவிண்டாலின் விலை ரூ.7,050 ஆக இருக்கும்.
உளுந்தின் குறைந்தபட்ச ஆதரவு விலை ரூ.100 அதிகரிக்கப்பட்டிருப்பதால் ஒரு குவிண்டாலின் விலை ரூ.5,700 ஆக உயரும்.
நிலக்கடலையின் குறைந்தபட்ச ஆதரவு விலை குவிண்டாலுக்கு ரூ.200 அதிகரிக்கப்பட்டுள்ளது. இதனால் அதன் விலை குவிண்டாலுக்கு ரூ. 5,090 ஆக இருக்கும்.
நடுத்தர இழை பருத்தியின் குறைந்தபட்ச ஆதரவு விலை ரூ.105 அதிகரிக்கப்பட்டிருப்பதால் இந்தப் பருவத்தில் அதன் விலை குவிண்டாலுக்கு ரூ.5,255 ஆக உயரும். நீண்ட இழை பருத்திக்கு குறைந்தபட்ச ஆதரவு விலை ரூ.100 உயர்த்தப்பட்டிருப்பதால் இதன் விலை ரூ.5,550 ஆக இருக்கும்.
------------
(Visitor Counter : 222
நிலக்கரி அமைச்சகம்
இந்திய நிலக்கரி நிறுவனத்தின் என்சிஎல், சிசிஎல் மற்றும் டபிள்யூசிஎல் நிறுவனங்களுக்கு விருது: மத்திய அமைச்சர் வழங்கினார்
இந்திய நிலக்கரி நிறுவனத்தின் என்சிஎல், சிசிஎல் மற்றும் டபிள்யூசிஎல் நிறுவனங்களுக்கு நிலக்கரி அமைச்சரின் விருதை, மத்திய நிலக்கரி மற்றும் சுரங்கத்துறை அமைச்சர் திரு பிரகலத் ஜோஷி வழங்கினார்.
நிலக்கரி சுரங்கத்தில் சிறந்த நடைமுறைகளை ஊக்குவிப்பதற்காக நிலக்கரி அமைச்சரின் விருது உருவாக்கப்பட்டது. 2020ம் ஆண்டுக்கான விருதுகளை, இந்திய நிலக்கரி நிறுவனத்தின் வடக்கு நிலக்கரி சுரங்க நிறுவனம் , மத்திய நிலக்கரி சுரங்க நிறுவனம்  மற்றும் மேற்கு நிலக்கரி சுரங்க நிறவனம்  ஆகியவற்றுக்கு மத்திய நிலக்கரித்துறை அமைச்சர் திரு பிரகலத் ஜோஷி வழங்கினார்.
இந்திய நிலக்கரி நிறுவனத்தின் வர்த்தகத்தை மேம்படுத்தும் திட்டத்தையும் அமைச்சர் திரு பிரகலாதா ஜோஷி தொடங்கி வைத்தார்.
நிலக்கரி உற்பத்தியில் சிறந்த செயல்பாட்டுக்காக சிஐஎல் மற்றும் என்சிஎல் நிறுவனங்களுக்கும், சிறந்த பாதுகாப்பு நடவடிக்கைகளுக்காக சிசிஎல் மற்றும் டபிள்யூசிஎல் நிறுவனங்களுக்கும் இந்த விருதுகள் வழங்கப்பட்டன.
இந்நிகழ்ச்சியில் பேசிய மத்திய அமைச்சர் திரு பிரகலத் ஜோஷி, ‘‘ நமது எரிசக்தி தேவைகளில் நிலக்கரி முக்கிய ஆதாரமாக உள்ளது. இது தொடர்ந்து இருக்கும். நிலக்கரி உற்பத்தியில் தற்சார்படைய இந்தியா முயற்சிக்கிறது. இதை ஊக்குவிப்பதற்காக இந்த விருது ஏற்படுத்தப்பட்டது. வெற்றி பெற்ற நிறுவனங்களுக்கு வாழ்த்துக்கள். வரும் காலங்களில், இன்னும் திறமையாக உயர்ந்த தரத்துடன் செயல்பட வேண்டும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690852
எரிசக்தி அமைச்சகம்
“வரைவு மின்சார  விதிகள் 2021 வெளியீடு
“வரைவு மின்சார  விதிகள், 2021-ஐ” மத்திய எரிசக்தி அமைச்சகம் வெளியிட்டுள்ளது. https://powermin.gov.in/ என்ற அமைச்சகத்தின் இணையதளத்தில் இந்த விதிகள் வெளியிடப்பட்டிருப்பதுடன், 30 நாட்களுக்குள் கருத்துக்களைத் தெரிவிக்குமாறு கேட்டுக் கொள்ளப்படுகிறது.
“பசுமை ஹைட்ரஜன்” என்பது, புதுப்பிக்கத்தக்க ஆதாரங்களிலிருந்து பெறப்படும் மின்சாரத்தை உபயோகித்து உருவாக்கப்படும் ஹைட்ரஜன் என்று பசுமை ஹைட்ரஜன் குறித்து வரைவு விதிகளில் தெரிவிக்கப்பட்டுள்ளது. தொழில்துறைகள் உள்ளிட்ட நிறுவனங்கள் பசுமை ஹைட்ரஜனை வாங்குவதன் மூலம் தங்களது புதுப்பிக்கத்தக்க கொள்முதல் பொறுப்பையும் பூர்த்தி செய்யலாம். புதுப்பிக்கத்தக்க ஆதாரங்களிலிருந்து உற்பத்தி செய்யப்படும் மின்சாரத்தின் ஒரு மெகாவாட் ஹவரிலிருந்து தயாரிக்கப்படும் பசுமை ஹைட்ரஜனிற்கு இணையாக பசுமை ஹைட்ரஜனின் அளவு கணக்கிடப்படும். மத்திய ஆணையம் இதற்கான நெறிமுறைகளை அறிவிக்கும்.
பசுமை எரிசக்தியை பொதுவாக அணுகுவதற்கான வழிகாட்டுதல்கள் அளிக்கப்படும் என்று இந்த வரைவு விதிகளில் தெரிவிக்கப்பட்டுள்ளது. பசுமை எரிசக்தியை பயன்படுத்த விரும்பும் நுகர்வோருக்கு பசுமை எரிசக்தி பொது அணுகுமுறையை அளிப்பதற்கான நடவடிக்கைகளை சம்பந்தப்பட்ட ஆணையம் வெளியிடும் என்று அதில் குறிப்பிடப்பட்டுள்ளது. பசுமை எரிசக்தியின் திறந்த அணுகுமுறைக்கான அனைத்து விண்ணப்பங்களுக்கும் 15 நாட்களுக்குள் அனுமதி அளிக்கப்படும். பசுமை எரிசக்தியின் திறந்த அணுகுமுறையின் கீழ் எரிசக்தியை பயன்படுத்தும் நுகர்வோருக்கு மின்சாரம் விநியோகிப்பதற்கான எந்த கட்டுப்பாடும் இல்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746339
உள்நாட்டு விமானப் போக்குவரத்து அமைச்சகம்
உக்ரைனின் அண்டை நாடுகளில் இருந்து சிறப்பு சிவில் விமானங்கள் மூலம் 410 இந்தியர்கள் அழைத்து வரப்பட்டுள்ளனர்
உக்ரைனின் அண்டை நாடுகளில் இருந்து இந்தியர்களை மீட்பதற்கான ஆபரேஷன் கங்கா திட்டத்தின் மூலம், இன்று 410 இந்தியர்கள் 2 சிறப்பு சிவில் விமானங்கள் மூலம் சுசீவாவிலிருந்து அழைத்து வரப்பட்டுள்ளனர். இத்துடன் சுமார் 18,000 இந்தியர்கள் சிறப்பு விமானங்கள் மூலம், கடந்த மாதம் 22-ந் தேதியிலிருந்து அழைத்து வரப்பட்டுள்ளனர். 75 சிறப்பு சிவில் விமானங்கள் மூலம் 15,521 பேரும், இந்திய விமானப்படையின் 12 விமானங்கள் மூலம் 2,467 பயணிகளும் அழைத்து வரப்பட்டுள்ளனர். இது தவிர இந்திய விமானப்படை விமானங்கள் 32 டன்னுக்கும் மேற்பட்ட நிவாரணப் பொருட்களையும் எடுத்துச் சென்றுள்ளன.
சிவில் விமானங்களில், 21 விமானங்கள் புக்காரஸ்டிலிருந்து 4575 பயணிகளையும், சுசீவாவிலிருந்து 9 விமானங்கள் 1820 பயணிகளையும், புடாபெஸ்டிலிருந்து 28 விமானங்கள் 5571 பேரையும், கோசிசிலிருந்து 5 விமானங்கள் 909 பேரையும், செசோவாவிலிருந்து 11 விமானங்கள் 2404 பேரையும், கிவ்விலிருந்து 1 விமானம் 2042 பேரையும் அழைத்து வந்துள்ளன.
உள்நாட்டு விமானப் போக்குவரத்து அமைச்சகம்
புவனேஸ்வர்-ஜெய்ப்பூர் இடையேயான முதல் நேரடி விமானத்தை திரு ஜோதிராதித்ய எம் சிந்தியா தொடங்கி வைத்தார்
புவனேஸ்வர்-ஜெய்ப்பூர் இடையேயான முதல் நேரடி விமானத்தை மத்திய்ச் விமான போக்குவரத்து அமைச்சர் திரு ஜோதிராதித்ய எம் சிந்தியா இன்று கொடியசைத்து தொடங்கி வைத்தார்.
நிகழ்ச்சியில் பேசிய திரு சிந்தியா, “புவனேஸ்வர் கோயில்களின் நகரம். இது இந்து, பௌத்த மற்றும் சமண சமூகங்களின் ஆன்மிக மையமாகும். மேலும், இந்த நகரம் ஒரு ஆன்மிக மையமாக இருப்பதைத் தவிர, நாட்டின் ஸ்மார்ட் சிட்டிகளின் பட்டியலிலும் இடம் பெற்றுள்ளது. நாட்டின் முக்கிய தகவல் தொழில்நுட்பம் மற்றும் கல்வி மையங்களில் புவனேஸ்வர் ஒன்றாகும். தற்போது புவனேஸ்வர் 19 நகரங்களுடன் 38 விமான சேவைகள் மூலம் இணைக்கப்பட்டுள்ளது,” என்றார்.
நமது பிரதமர் திரு நரேந்திர மோடி குறிப்பிட்டுள்ளபடி, 2070-ம் ஆண்டிற்குள் நிகர பூஜ்ஜிய கார்பன் உமிழ்வு என்ற லட்சிய இலக்கை அடைவதை இந்தியா நோக்கமாகக் கொண்டுள்ளது என்று திரு சிந்தியா மேலும் கூறினார். நமது அனைத்து விமான நிலையங்களையும் பசுமை விமான நிலையங்களாக மாற்ற நிலையான எரிசக்தி வளங்களை செயல்படுத்துவதை நோக்கமாகக் கொண்டுள்ளோம் என்றார் அவர்.
புவனேஸ்வர் மற்றும் ஜெய்ப்பூர் இடையே இந்த புதிய விமானங்கள் மூலம், விமான சேவைகளுக்கான விருப்பதேர்வுகளை பயணிகள் பெறுவார்கள். சுற்றுலா திறனை இது அதிகரிப்பதோடு, பிராந்தியத்தின் பொருளாதார செயல்பாட்டையும் மேம்படுத்தும்.
மேலும் தகவல்களுக்கு, இந்த ஆங்கில செய்திக்குறிப்பைக் காணவும்: https://pib.gov.in/PressReleseDetail.aspx?PRID=1768868